Nuwe flieks, In the Heights, The Misfits | Netwerk24
As jy Hamilton gesien het, sal jy die viriliteit van die Dominikane/Kubane verstaan wanneer Anthony Ramos verduidelik hoekom hy sy tuiste in New York se Washington Heights wil verruil vir 'n beter lewe, maar besef dat jou huis eintlik jou anker is.
Lin-Manuel Miranda se dominerende danse, vuurspuwende berge wat oor die doek drup, familie wat mekaar takel en oorkook-romanse versus die Amerikaanse kultuur en kapitalisme, dryf die musiekblyspel na sy klimaks. Raak besiel deur hierdie kookwaterdansers wat nes ons sonder elektrisiteit in hul wonings worstel. Beurtkrag kry ritme en mooi geoliede lywe.
The Misfits **
Wegneemkos op sy vetterigste sonder 'n fooitjie. Skelms en ontwerper-"helde" beplan 'n rooftog waarin goud gesteel word. 'n Verwaande pa en dogter steel mekaar se beursies, woestaards beraam roofplanne en die FBI lyk soos graadeentjies wat leer lees en skryf. Die storie sal jou dalk kunsmatig boei, maar die oordrewe spel en Pierce Brosnan se selfversekerdheid pootjie die fliek oor die afgrond. In teaters.